Na temelju članka 14. Zakona o zaštiti od požara („Narodne novine“, broj 92/10.), Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini („Narodne novine“, broj 04/21.) te članka 27. Statuta Grada Zlatara („Službeni glasnik Krapinsko-zagorske županije“, broj 36a/13; 9/18; 9/20.), Gradsko vijeće Grada Zlatara na 33. sjednici održanoj dana 17. ožujka. 2021. godine, donosi

**PLAN**

**operativne primjene Programa aktivnosti u provedbi posebnih mjera zaštite od požara**

**od interesa za Republiku Hrvatsku u 2021. godini na području Grada Zlatar**

# I. UVOD

Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini na području Grada Zlatara (u daljnjem tekstu: Plan) temelji se na Programu aktivnosti u provedbi posebnih mjera zaštite od požara od interesa za Republiku Hrvatsku u 2021. godini („Narodne novine“, broj 04/21) u dijelu koji se odnosi na područje Grada Zlatara kao jedinice lokalne samouprave.

Ovim Planom se utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Grada Zlatara u 2021. godini.

II. OPIS OSNOVNIH UVODNIH I ZAVRŠNIH AKTIVNOSTI U

PROVEDBI PROGRAMA AKTIVNOSTI

1. Svi subjekti Programa aktivnosti – izvršitelji i sudionici obvezni su provoditi svoje zadaće

kontinuirano tijekom cijele godine na području svoje nadležnosti, odnosno cijele zemlje i

time dužni dati svoj doprinos u provedbi preventivnih i operativnih (kurativnih) mjera

zaštite od požara.

2. Grad Zlatar dužan je Izvješće o provedbi pripremnih i drugih aktivnosti iz Programa

aktivnosti dostaviti Vatrogasnoj zajednici Krapinsko-zagorske županije – županijskom

zapovjedniku i Područnom uredu civilne zaštite Varaždin – Službi civilne zaštite Krapina

najkasnije do 11. lipnja 2021. godine.

3. Grad Zlatar obavezan je Izvješća o svim obavljenim aktivnostima iz Programa aktivnosti,

s financijskim izvješćem o utrošenim vlastitim sredstvima i sredstvima korištenim iz

državnog proračuna RH, kao i planiranim financijskim sredstvima za 2022. godinu,

dostaviti Vatrogasnoj zajednici Krapinsko-zagorske županije – županijskom zapovjedniku

i Područnom uredu civilne zaštite Varaždin – Službi civilne zaštite Krapina najkasnije do

15. siječnja 2022. godine.

III OPĆE I NORMATIVNE PRETPOSTAVKE U ZAŠTITI OD POŽARA

4.a. Grad Zlatar obavezan je temeljem iskustva iz protekle požarne sezone izvršiti

usklađivanje svih podataka i odrednica iz Plana zaštite od požara.

4.b. Grad Zlatar obavezan je organizirati sjednice Stožera civilne zaštite i vatrogasnih

zapovjedništava, tematski vezano uz pripremu požarne sezone u 2021. godini, na kojima

je potrebno:

- razmotriti stanje zaštite od požara na području za koje su nadležni i usvojiti Plan rada

za ovogodišnju požarnu sezonu,

- razmotriti, razraditi i usvojiti projekciju korištenja Financijskim planom osiguranih

sredstava za provođenje zadataka tijekom požarne sezone, prilikom čega posebnu

pozornost usmjeriti na osiguranje financijskih sredstva za podmirenje troškova

angažiranja vatrogasaca i upućivanja na plansku i eventualnu izvanrednu dislokaciju,

odnosno prihvata, boravka i angažiranja dodatnih sezonskih vatrogasaca, opreme i

tehnike na priobalnom dijelu Republike Hrvatske, a projekcije korištenja sredstava za

tu namjenu dostaviti glavnom vatrogasnom zapovjedniku Republike Hrvatske.

- predložiti usvajanje Plana operativne provedbe Programa aktivnosti u provedbi

posebnih mjera zaštite od požara od interesa za Republiku Hrvatsku u 2021. godini na

području Grada Zlatara,

- predložiti usvajanje Plana aktivnog uključenja svih subjekata zaštite od požara na

području Grada Zlatara vodeći računa o uskladbi s Planom angažiranja vatrogasnih

snaga na području Krapinsko-zagorske županije,

- predložiti potrebne radnje i odrediti pogodne lokalitete i prostore radi uspostave

odgovarajućih zapovjednih mjesta za koordinaciju gašenja požara sukladno odredbama

Plana intervencija kod velikih požara otvorenoga prostora na teritoriju Republike

Hrvatske („Narodne novine“, broj 25/01), a izvješće o istome dostaviti glavnom

vatrogasnom zapovjedniku Republike Hrvatske.

- razmotriti i po potrebi dodatno razraditi provođenje postupanja za uključivanje osoba s

posebnim ovlastima kod izvanrednih događaja, a radi poduzimanja mjera i radnji iz

svoje nadležnosti i Stožera civilne zaštite u slučaju kada je zbog razmjera opasnosti od

požara na otvorenom prostoru potrebno proglasiti veliku nesreću ili katastrofu sukladno

odredbama Pravilnika o sastavu stožera, načinu rada te uvjetima za imenovanje

načelnika, zamjenika načelnika i članova stožera civilne zaštite („Narodne novine“, broj

126/19, 17/20),

- izvješća (zapisnici) i radni materijali sa svakog održanog Stožera civilne zaštite Grada

Zlatara obavezno se dostavljaju Vatrogasnoj zajednici Krapinsko-zagorske županije –

županijskom zapovjedniku i Područnom uredu civilne zaštite Varaždin – Službi civilne

zaštite Krapina

.

|  |  |
| --- | --- |
| Izvršitelji zadatka: | Gradonačelnica Grada Zlatar |
| Sudionici: | VZ Krapinsko-zagorske županije – županijski zapovjednik  Područni ured civilne zaštite Varaždin – Služba civilne zaštite Krapina |
| Rok: | 01. ožujak 2021. godine |

5.a. Grad Zlatar sukladno članku 20. stavcima 1., 2. i 3. Pravilnika o zaštiti šuma od požara

(„Narodne novine“, broj 33/14.), mora planirati i provoditi propisane preventivno-

uzgojne radove u cilju smanjenja opasnosti od nastanka i brzog širenja šumskih požara i

ranog otkrivanja i dojave šumskog požara te pravovremenog djelovanja u gašenju

šumskog požara.

5.b. Sukladno članku 19. Zakona o šumama („Narodne novine“, broj 68/18, 115/18, 98/19),

šumoposjednici su dužni sanirati opožarene površine u roku od dvije godine, ako taj rok

nije utvrđen šumskogospodarskim planom.

5.c. Gradsko vijeće Grada Zlatara sukladno članku 12. Zakona o poljoprivrednom zemljištu

(„Narodne novine“, broj 20/18, 115/18, 98/19), obvezno je propisati potrebne mjere za

uređivanje i održavanje poljoprivrednih rudina i provesti ih u dijelu koji se odnosi na

zaštitu od požara.

5.d. Izvješća o provedenim propisanim mjerama, Grad Zlatar dužan je dostaviti Vatrogasnoj

zajednici Krapinsko-zagorske županije – županijskom zapovjedniku i Područnom uredu

civilne zaštite Varaždin – Službi civilne zaštite Krapina.

5.e. Komunalno redarstvo Grada Zlatara sustavno će pratiti i nadzirati „divlja“ odlagališta na

svom području i trajno poduzimati mjere za sanaciju istih.

5.f. Grad Zlatar (nadležna javna i komunalna poduzeća) zajedno i s drugim tijelima, obvezani

su održavati međusobne stalne kontakte, provoditi međusobno informiranje o utvrđenim

činjenicama te zatražiti potrebna postupanja posebno u segmentu prometa (pojačana

kontrola parkiranih vozila zbog osiguranja nesmetanog pristupa hidrantima, kontrola

označenih vatrogasnih pristupa i osiguravanje pristupa vatrogasnih vozila, itd.). Kroz sva

lokalna javna glasila (novine, radio postaje, televizija, društvene mreže, Internet) moraju

raditi na informiranju javnosti raznim upozorenjima i obavijestima i zajedno s nadležnim

inspektoratom MUP – Sektor za inspekcijske poslove – Ravnateljstva civilne zaštite

dužni su dogovarati prioritete, razraditi planove, dogovoriti radnje i postupanja sukladno

trenutnom stanju na terenu i stupnju opasnosti od nastanka i širenja požara.

|  |  |
| --- | --- |
| Izvršitelji zadatka: | Grad Zlatar |
| Sudionici: | VZ Krapinsko-zagorske županije – županijski zapovjednik  Područni ured civilne zaštite Varaždin – Služba civilne zaštite Krapina |
| Rok: | 1. ožujka 2021. godine |
| Rok za dostavu izvješća: | 21. svibnja 2021. godine |

6.a. Grad Zlatar dužan je ažurirati, odnosno izraditi Plan motrenja, čuvanja i ophodnje te

provoditi propisane mjere zaštite od požara na ugroženim prostorima, građevinama i

prostorima uz pružne i cestovne pravce za područje svoje odgovornosti. Osobitu

pozornost usmjeriti na održavanje pristupnih putova za interventna vozila prema

kritičnoj infrastrukturi (prugama, autocestama, elektroenergetskim postrojenjima,

crpilištima vode, šumama, plinovodima, naftovodima, dalekovodima i sl.).

6.b. Grad Zlatar obavezan je sukladno izrađenom Planu motriteljsko-dojavne službe na

žitorodnim područjima pred žetvenu sezonu kao i ostalim ugroženim područjima,

ustrojiti i opremiti potrebnom opremom izviđačko-preventivne ophodnje. Ophodnje će

na licu mjesta poduzimati mjere za uklanjanje potencijalnih izvora opasnosti,

pravovremeno otkrivati, javljati i gasiti požar u samom začetku.

6.c. Grad Zlatar obavezan je Plan motriteljsko-dojavne službe dostaviti Krapinsko-zagorskoj

županiji i Vatrogasnoj zajednici Krapinsko-zagorske županije – županijskom

zapovjedniku koji će iste objediniti i uskladiti.

6.d. Financijska sredstva za izradu Plana motriteljsko-dojavne službe za prostore u svom

vlasništvu, odnosno vlasništvu fizičkih osoba osigurava Grad Zlatar.

|  |  |
| --- | --- |
| Izvršitelji zadatka: | Grad Zlatar |
| Sudionici: | VZ Krapinsko-zagorske županije – županijski zapovjednik  Područni ured civilne zaštite Varaždin – Služba civilne zaštite Krapina |
| Rok: | 30. ožujak 2021. godine |

7. Grad Zlatar obavezan je u Proračunu predvidjeti financijska sredstva za održavanje

vatrogasne tehnike i opreme te prije početka ljetne požarne sezone izvršiti pripreme i

sanacije, odnosno otklanjanje nedostataka na vozilima, opremi i tehnici, prvenstveno na

temelju raščlambe zapisnički utvrđenih oštećenja i/ili kvarova tijekom prethodne požarne

sezone, kao i planirati financijska sredstva za istu namjenu u sljedećoj godini. Planirana

sredstva doznačuju se Vatrogasnoj zajednici Grada Zlatara.

|  |  |
| --- | --- |
| Izvršitelji zadatka: | Gradonačelnica Grada Zlatara |
| Sudionici: | Vatrogasna zajednica Grada Zlatara |
| Rok: | 16. travnja 2021. godine |

IV. PLANSKE, PREVENTIVNE, OPERATIVNE I NADZORNE

AKTIVNOSTI SUBJEKATA PROGRAMA AKTIVNOSTI U

PRIPREMI POŽARNE SEZONE U SVRHU SMANJENJA

OPASNOSTI OD NASTANKA I ŠIRENJA POŽARA

8.a. Grad Zlatar obvezan je za nerazvrstane ceste kojima upravlja, izraditi Godišnji plan

čišćenja cestovnog pojasa od lakozapaljivih tvari, odnosno onih tvari koje mogu izazvati

požar ili omogućiti/olakšati njegovo širenje, uz javne prometnice koje prolaze ugroženim

područjem. Osobitu pažnju usmjeriti na cestovne pravce lokalnog značaja koje prolaze

poljoprivrednim površinama.

8.b. Godišnji plan čišćenja s dinamikom izvršenja, odmah po donošenju, dostaviti

Ministarstvu mora, prometa i infrastrukture i Hrvatskoj vatrogasnoj zajednici – glavnom

vatrogasnom zapovjedniku RH, Vatrogasnoj zajednici Krapinsko-zagorske županije –

županijskom zapovjedniku i Područnom uredu civilne zaštite Varaždin – Službi civilne

zaštite Krapina

.

|  |  |
| --- | --- |
| Izvršitelji zadatka: | Grad Zlatar |
| Sudionici: | VZ Krapinsko-zagorske županije – županijski zapovjednik  Područni ured civilne zaštite Varaždin – Služba civilne zaštite Krapina |
| Rok dostave plana: | 1. ožujka 2021. godine |
| Rok provedbe: | kontinuirano u razdoblju ožujak – listopad 2021. godine |

V. FINANCIRANJE PROVEDBE AKTIVNOSTI IZ PROGRAMA

AKTIVNOSTI

9. Svi subjekti – izvršitelji i sudionici iz Programa aktivnosti snose svoje cjelokupne

financijske troškove priprema (obuke, edukacije, vježbi, održavanja tehničkih sredstava i

nabave sredstava za gašenje), izrade projekata, studija, planova i procjena kao i

angažiranja svojih snaga i resursa u provedbi posebnih mjera zaštite od požara.

VI. ZAVRŠNE ODREDBE

Ovaj Plan će biti objavljen u „Službenom glasniku Krapinsko-zagorske županije“ i stupa na snagu prvi dan nakon dana objave.

GRADSKO VIJEĆE GRADA ZLATARA

KLASA: 214-01/21-01/03

URBROJ: 2211/01-01-21-3

Zlatar, 17. 03. 2021.

Predsjednik Gradskog vijeća:

Danijela Finda